Palaciu de los Faes-Miranda

El palaciu de los Faes-Miranda ye una construcción palaciega barroca rural d'Asturies allugáu na parroquia de Carabanzo, nel conceyu asturianu de Ḷḷena. Descripción El palaciu de los Faes-Miranda pertenez al caberu terciu del sieglu XVII. Foi encargáu por Don Matías Faes. Xovellanos fala d'elli nel so diariu. Consta d'una gran fachada constituida por una planta reutangular y un torruxón na esquina de tres plantes. L'accesu yera per un portón de doble arcu. Nel pisu superior ábrense balcones allargaos y ventanes cuadraes en ritmos regulares, enmarcaos con moldures bien tayaes del estilu d'oreyes barroques nel balconax. Un gran escudu d'armes de los Faes asitia nel centru altu del torruxón. Magar el nome del palaciu, nun hai representaciones heráldiques de les armes de los Miranda. El palaciu ta nun avanzáu estáu ruinosu. L'edificiu padez ruina progresiva depués de los años 40, tres la guerra civil. Asina, del portón de doble arcu solo queden l'escomencipiu d'estos y el torruxón anguaño ta habilitáu como cuadra. Bibliografía El conteníu d'esti artículu amiesta material de la declaración de Bien d'Interés Cultural publicáu nel BOE nu 295 el 10 d'avientu de 2003 (testu), que s'alcuentra nel dominiu públicu arriendes a lo dispuesto nel artículu 13 de la Llei de Propiedá Inteleutual española. Referencies Enllaces esternos